CELEX: 32016R2261
Language: hu
Date: 2016-12-15 00:00:00
Title: A Bizottság (EU) 2016/2261 végrehajtási rendelete (2016. december 15.) a réz(I)-oxid valamennyi állatfaj takarmány-adalékanyagaként történő engedélyezéséről (EGT-vonatkozású szöveg )

16.12.2016   
               
               
                  HU
               
               
                  Az Európai Unió Hivatalos Lapja
               
               
                  L 342/18
               
            A BIZOTTSÁG (EU) 2016/2261 VÉGREHAJTÁSI RENDELETE
      (2016. december 15.)
      a réz(I)-oxid valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:
      
                  (1)
               
               
                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
               
            
                  (2)
               
               
                  Az 1831/2003/EK rendelet 7. cikkének megfelelően kérelmet nyújtottak be a diréz-oxid engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
               
            
                  (3)
               
               
                  A kérelem a „tápértékkel rendelkező adalékanyagok” adalékanyag-kategóriába sorolandó diréz-oxid valamennyi állatfaj takarmány-adalékanyagaként való engedélyezésére vonatkozik.
               
            
                  (4)
               
               
                  2016. május 25-i véleményében (2) az Európai Élelmiszerbiztonsági Hatóság (a továbbiakban: Hatóság) arra a megállapításra jutott, hogy a diréz-oxid a javasolt felhasználási feltételek mellett nincs káros hatással sem az állati, sem az emberi egészségre, és hogy a megfelelő védintézkedések mellett nem merülhetnek fel a felhasználókat érintő biztonsági problémák.
               
            
                  (5)
               
               
                  A Hatóság továbbá megállapította, hogy a diréz-oxid nem jelent több kockázatot a környezet számára, mint a réz egyéb forrásai és valamennyi állatfaj esetében hatékony rézforrásnak tekinthető. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelet 21. cikkével létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.
               
            
                  (6)
               
               
                  A kérelemben szereplő adalékanyag neve diréz-oxid. Azonban az adalékanyag Elméleti és Alkalmazott Kémia Nemzetközi Uniója (IUPAC) szerinti neve réz(I)-oxid. A Hatóság réz-oxidról szóló véleményében (3) szereplő ajánlással összhangban az adalékanyagot réz(I)-oxidnak kell nevezni.
               
            
                  (7)
               
               
                  A réz(I)-oxid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
               
            
                  (8)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 15-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 268., 2003.10.18., 29. o.
      
      
         (2)  The EFSA Journal 2016; 14(6):4509.
      
         (3)  The EFSA Journal 2015; 13(4):4057.
      
         MELLÉKLET
         
                     Az adalékanyag azonosító száma
                  
                  
                     Az engedély jogosultjának neve
                  
                  
                     Adalékanyag
                  
                  
                     Összetétel, kémiai képlet, leírás, analitikai módszer
                  
                  
                     Állatfaj vagy -kategória
                  
                  
                     Maximális életkor
                  
                  
                     Legkisebb tartalom
                  
                  
                     Legnagyobb tartalom
                  
                  
                     További rendelkezések
                  
                  
                     Az engedély lejárta
                  
               
                     A Cu-tartalom mg/kg-ban a 12 %-os nedvességtartalmú teljes értékű takarmányban
                  
               
                     
                        Kategória: tápértékkel rendelkező adalékanyagok. Funkcionális csoport: nyomelemek vegyületei
                     
                  
               
                     3b412
                  
                  
                     —
                  
                  
                     réz(I)-oxid
                  
                  
                     
                        Az adalékanyag jellemzése
                     
                     réz(I)-oxid-készítmény
                     
                                 —
                              
                              
                                 legalább 73 % réztartalommal,
                              
                           
                                 —
                              
                              
                                 nátrium-lignoszulfonátok 12 % és 17 % között,
                              
                           
                                 —
                              
                              
                                 1 % bentonit.
                              
                           Granulált formában < 50 μm méretű részecskékkel: 10 % alatt
                     
                        A hatóanyag jellemzése
                     
                     réz(I)-oxid
                     Kémiai képlet: Cu2O
                     CAS-szám: 1317-39-1
                     
                        Analitikai módszerek
                         (1)
                     
                     A Cu2O meghatározása az adalékanyagban:
                     
                                 —
                              
                              
                                 röntgendiffrakció (XRD).
                              
                           Az adalékanyag teljes réztartalmának mennyiségi meghatározása:
                     
                                 —
                              
                              
                                 titrimetria, vagy
                              
                           
                                 —
                              
                              
                                 az EN 15510 szabványnak megfelelő induktív csatolású plazma atomemissziós spektrometria (ICP-AES).
                              
                           Az előkeverékek teljes réztartalmának mennyiségi meghatározása:
                     
                                 —
                              
                              
                                 az EN 15510 szabványnak megfelelő induktív csatolású plazma atomemissziós spektrometria (ICP-AES), vagy
                              
                           
                                 —
                              
                              
                                 az EN 15621 szabványnak megfelelő induktív csatolású plazma atomemissziós spektrometria (ICP-AES) nyomás alatt végzett roncsolást követően.
                              
                           Az takarmány-alapanyagok és az összetett takarmány összréztartalmának a kimutatása:
                     
                                 —
                              
                              
                                 a 152/2009/EK bizottsági rendeletnek megfelelő atomabszorpciós spektrometria (AAS), vagy
                              
                           
                                 —
                              
                              
                                 az EN 15510 szabványnak megfelelő induktív csatolású plazma atomemissziós spektrometria (ICP-AES), vagy
                              
                           
                                 —
                              
                              
                                 az EN 15621 szabványnak megfelelő induktív csatolású plazma atomemissziós spektrometria (ICP-AES) nyomás alatt végzett roncsolást követően.
                              
                           
                  
                     Minden állatfaj
                  
                  
                     —
                  
                  
                     —
                  
                  
                     Szarvasmarhák:
                     
                                 —
                              
                              
                                 szarvasmarhák a kérődzés megkezdése előtt: 15 (összesen);
                              
                           
                                 —
                              
                              
                                 egyéb szarvasmarhafélék: 35 (összesen).
                              
                           Juhok: 15 (összesen).
                     Malacok 12 hetes korig: 170 (összesen).
                     Rákfélék: 50 (összesen).
                     Egyéb állatok: 25 (összesen).
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Amennyiben az említett eljárások és műveletek nem szüntetik meg, illetve nem csökkentik minimális szintűre ezeket a kockázatokat, az adalékanyagot és az előkeverékeket egyéni védőeszközzel, többek között légzésvédő maszkkal, védőszemüveggel és -kesztyűvel kell használni.
                              
                           
                                 3.
                              
                              
                                 A címkén az alábbi szöveget kell feltüntetni:
                                 
                                             —
                                          
                                          
                                             Juhok takarmányozására, amennyiben a réztartalom a takarmányban meghaladja a 10 mg/kg-ot:
                                             
                                                „E takarmány réztartalma egyes juhfajták esetében mérgezést okozhat.”
                                             
                                          
                                       
                                             —
                                          
                                          
                                             Szarvasmarhának a kérődzés megkezdése után adandó takarmány esetében, amennyiben a takarmányban a réztartalom nem éri el a 20 mg/kg-ot:
                                             
                                                „E takarmányban lévő réztartalom rézhiányt okozhat azon állomány esetében, amely magas molibdén- vagy kéntartalmú füvet legel.”
                                             
                                          
                                       
                           
                  
                     2027. január 5.
                  
               
            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports